section_heading: Engleska nogometna reprezentacija
paragraph_text: Nakon kraha Engleske u kvalifikacijama za Europsko prvenstvo 2008., u čemu je značajnu ulogu odigrala i Hrvatska, izbornik Steve McClaren je dobio otkaz. Capello je odmah proglašen glavnim favoritom za preuzimanje posla, zajedno s Mourinhom i Lippijem. Dana 14. prosinca 2007. objavljeno je da je Fabio Capello novi izbornik Engleske, a na novu dužnost je stupio 7. siječnja 2008.